N á v r h

	Na základe uznesenia vlády SR
	   č. ..... zo dňa ............ 2005

Vláda Slovenskej republiky

v y d á v a

podľa § 28 ods. 9 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“) na návrh Fondu národného majetku Slovenskej republiky

r o z h o d n u t i e  č.  .........

o spôsobe naloženia s majetkovou účasťou Fondu národného majetku Slovenskej republiky na podnikaní spoločnosti:

Obchodné meno:	Tepláreň Košice, a.s.
Sídlo:			Teplárenská 3
Košice 
PSČ	:		042 92
IČO	:		36 211 541
Základné imanie:    1 151 088 000Sk
Počet akcií:              - 1111 ks,  na doručiteľa, zaknihované, menovitá hodnota 
                               jednej akcie: 1 000 000 Sk, 
                                - 1585 ks, na doručiteľa, zaknihované, menovitá hodnota 
                               jednej akcie: 1 000 Sk, 
                               -  38 ks, na meno, zaknihované, menovitá hodnota 
                               jednej akcie: 1 000 000 Sk, 
                               -  503 ks, na meno, zaknihované, menovitá hodnota 
                               jednej akcie: 1 000 Sk. 

Rozhodnutie sa vzťahuje na spôsob naloženia s  majetkovou účasťou Fondu národného majetku Slovenskej republiky na podnikaní spoločnosti Tepláreň Košice, a.s. so sídlom v Košiciach, vo výške 100 % podielu na základnom imaní tejto spoločnosti, ktorý  predstavuje spolu 3237 kusov akcií z toho 1149 kusov akcií s menovitou hodnotou každej akcie vo výške 1 000 000 Sk a 2088 kusov akcií s menovitou hodnotou každej akcie vo výške 1 000 Sk.
Rozhodnutie sa vydáva na návrh Fondu národného majetku Slovenskej republiky, v súlade s prijatými uzneseniami jeho orgánov,  predovšetkým:
-	uznesenia výkonného výboru FNM SR č. 18/23/05 z 12.4.2005 
-	uznesenia prezídia FNM SR č. 20/CXLII/05 z 19.5.2005 

1.	Spôsob naloženia s majetkovou účasťou: 
	Predaj  majetkovej účasti Fondu národného majetku Slovenskej republiky na   podnikaní inej právnickej osoby:
•	67% ( 771 ks akcií na doručiteľa s menovitou hodnotou 1 akcie 
1 000 000,-Sk a 229 ks akcií na doručiteľa v menovitej hodnote 1 akcie 1 000,-Sk) priamy predaj záujemcovi, vybratému vo  výberovom konaní realizovaným Fondom národného majetku Slovenskej republiky
•	33% ( 340 ks akcií na doručiteľa s menovitou hodnotou 1 akcie 
1 000 000,-Sk, 1356 ks akcií na doručiteľa s menovitou hodnotou 1 akcie 1 000,-Sk, 38 ks akcií na meno s menovitou hodnotou 1  akcie 
1 000 000,-Sk a 503 ks akcií na meno s menovitou hodnotou 1 akcie 
1 000,- Sk) bezodplatný prevod na mesto Košice

2.        Odôvodnenie spôsobu  naloženia  s majetkovou účasťou: 
     Takéto rozdelenie akcií umožňuje výber strategického investora, ktorý bude                                     mať vynikajúce podmienky na presadzovanie zámerov na efektívne  fungovanie spoločnosti, umožňuje použitie zisku na rozvoj spoločnosti na základe rozhodnutia valného zhromaždenia, pôjde o vysoký výnos z predaja pre štát, obmedzuje možnosť zásahov mesta do riadenia spoločnosti, znemožňuje obsadzovanie orgánov spoločnosti na základe rozhodnutia výsledkov komunálnych volieb a obmedzuje protesty miest, v ktorých nesídlia teplárenské spoločnosti . 

 
Poučenie:
Toto rozhodnutie nie je rozhodnutím vydaným v správnom konaní. Nepodlieha preskúmaniu súdom a nie je možné voči nemu podať opravný prostriedok.

                                                                                  Mikuláš  D z u r i n d a 
                                                                                          predseda vlády

Na vedomie:   Fond národného majetku Slovenskej republiky